

LĒMUMS

Ādažos, Ādažu novadā

2025. gada 30. janvārī **Nr. 31**

**Par projekta pieteikumu “Infrastruktūras uzlabošana uzņēmējdarbības attīstībai Ādažos, 2. un 3. kārta”**

Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” (turpmāk – Pasākums) īstenošanas noteikumi” (turpmāk – Noteikumi) 6. punktā noteikts, ka Pasākuma mērķis ir attīstīt uzņēmējdarbības publisko infrastruktūru un palielināt privāto investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmām.

Saskaņā ar Noteikumu III. nodaļu pašvaldība var pretendēt uz Eiropas Savienības fondu līdzekļiem uzņēmējdarbības publiskās infrastruktūras attīstībai un privāto investīciju apjoma palielināšanai pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldības Attīstības programmai.

Ādažu novada industriālās un rūpnieciskās apbūves teritorijas atrodas Ādažos (Jaunkūlu un Veckūlu ielām pieguļošajos nekustamajos īpašumos), Muižas ielai pieguļošajos nekustamajos īpašumos, kā arī Eimuros (Ādažu pag.) un Mežgarciemā (Carnikavas pag.). Iepriekšējos gados turpinās īstenošana 3 projektiem Muižas ielas, Eimuru un Mežgarciema teritorijās.

Pasākuma 1. kārtas ietvaros pašvaldība 2024. gada 19. decembrī iesniedza projektu “Infrastruktūras uzlabošana uzņēmējdarbības attīstībai Ādažos, 1. kārta”, bet 2. kārtas ietvaros līdz 2025. gada 28. februārim ir iespējams iesniegt projekta “Infrastruktūras uzlabošana uzņēmējdarbības attīstībai Ādažos, 2. un 3. kārta” pieteikumu.

2024. gadā tika izstrādāts Tehniskais projekts (turpmāk - TP) visām trim kārtām.

Lai varētu iesniegt projektu “Infrastruktūras uzlabošana uzņēmējdarbības attīstībai Ādažos, 2. un 3. kārta”, pašvaldība nodrošina izmaksu un ieguvumu analīzes (turpmāk – IIA) izstrādi, kas būs jāiekļauj projekta pieteikumā.

Projekts “Infrastruktūras uzlabošana uzņēmējdarbības attīstībai Ādažos, 2. un 3. kārta” (turpmāk – Projekts) ietver šādas darbības:

* 2. kārtā – Jaunkūlu ielas pārbūve līdz Plostnieku ielai (192 m) un piegulošās teritorijas labiekārtojums (plānotās kopējās izmaksas 285 565,00 *euro*);
* 3. kārtā – Veckūlu ceļa posma (130 m) pārbūve un piegulošās teritorijas labiekārtojums (plānotās kopējās izmaksas 58 788,00 *euro*).

Projekta ietvaros plānots veikt ceļu infrastruktūras attīstīšanu un teritorijas labiekārtošanu:

1. gājēju–veloceliņa un apgaismojuma izbūvi līdz Plostnieku ielai (192 m);
2. gājēju–veloceliņa un apgaismojuma izbūvi Veckūlu ielas sākumposmā (130 m).

Pasākuma ietvaros sasniedzamie rādītāji ir komersanti, kuri gūst labumu no attīstītās publiskās infrastruktūras, darba algas fonda pieaugums piekritīgos privātos komercuzņēmumos, kā arī privātās nefinanšu investīcijas nemateriālajos ieguldījumos un pamatlīdzekļos.

Ar lielākajiem uzņēmumiem (SIA “Orkla Latvija” (“Ādažu Čipši”), SIA “Berlat Grupa” un SIA “KNK MEFAB”) ir noslēgti sadarbības līgumi atbilstoši Noteikumu 30. punktam, iekļaujot papildu noteikumu, ka Projekta ietvaros izveidotā infrastruktūra ir nepieciešama komersanta attīstībai, un komersanta apņemšanos nodrošināt viena vai vairāku Noteikumu 9. punktā noteikto kritēriju izpildi apmērā, kāds nepieciešams Projekta sekmīgai izpildei.

Projektā plānotās būvdarbu izmaksas ir 344 353 *euro* (ar PVN (t.sk., 2. kārtā – 285 565 *euro* un 3. kārtā – 58 788 *euro*), kas tiks precizētas pēc būvniecības iepirkuma rezultātiem.

IIA veikšanai nepieciešami 2 057 *euro*. Plānots, ka Projekta apstiprināšanas gadījumā pašvaldībai būs iespējams saņemt ERAF finansējumu 85 % apmērā no projekta kopējo attiecināmo izmaksu summas, t.i., 292 700 *euro* (t.sk., 242 730 *euro* 2. kārtā un 49 970 *euro* 3. kārtā), un 2025. gadā būs jāparedz pašvaldības budžetā 15 % līdzfinansējums 51 653 *euro*.

Projekta iecere atbilst Ādažu novada pašvaldības Attīstības programmas (2021.-2027.) vidējā termiņa prioritātēm:

* VTP7 “Uzņēmējdarbības vajadzībām pielāgota novada teritorija”, rīcības virzienam “RV7.1: Prioritāro industriālo, komerciālo un lauksaimniecības teritoriju noteikšana, pašvaldības līdzdarbība šo teritoriju attīstībā, daudzpusīgas uzņēmējdarbības attīstība”, uzdevumam “U7.1.1: Veidot kompleksas biznesa attīstības teritorijas un veicināt industriālo teritoriju nozīmīgākās infrastruktūras kompleksu attīstību” un pasākumam “Ā7.1.1.1. Projektu īstenošana publiskās infrastruktūras attīstībai un pilnveidošanai industriālās teritorijās”;
* VTP14 “Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām” un uzdevumam “U14.1.2: Īstenot sadarbību ar privātajiem investoriem, uzņēmējiem, privātpersonām”.

Investīciju plānā paredzēta projektu īstenošana - Ā7.1.1.1.2. Projektu īstenošana publiskās infrastruktūras attīstībai un pilnveidošanai industriālās teritorijās (“Jaunkūlas”).

Pamatojoties uz Pašvaldību likuma 4. panta pirmās daļas 2., 3. un 12. punktu, pašvaldības Projektu uzraudzības komisijas 13.01.2025. atzinumu, kā arī Finanšu komitejas 22.01.2025. atzinumu, Ādažu novada pašvaldības dome

**NOLEMJ:**

1. Konceptuāli atbalstīt Ādažu novada pašvaldības projekta “Infrastruktūras uzlabošana uzņēmējdarbības attīstībai Ādažos, 2. un 3. kārta” pieteikuma sagatavošanu un iesniegšanu projektu atlasei pasākumā “5.1.1.1. Infrastruktūra uzņēmējdarbības atbalstam, 2. kārta”:
   1. 2. kārtā – Jaunkūlu ielas pārbūve līdz Plostnieku ielai (192 m) un piegulošās teritorijas labiekārtojums;
   2. 3. kārtā – Veckūlu ceļa posma (130 m) pārbūve un piegulošās teritorijas labiekārtojums.
2. Centrālās pārvaldes Attīstības un projektu nodaļai līdz 19.02.2025. sagatavot nepieciešamos dokumentus Projekta iesniegšanai, tai skaitā Izmaksu un ieguvumu analīzi, un līdz 28.02.2025. iesniegt Projekta pieteikumu Centrālās finanšu un līgumu aģentūras Kohēzijas politikas fondu vadības informācijas sistēmā.
3. Projekta Izmaksu un ieguvumu analīzes izstrādes pakalpojuma izpildei nepieciešamo finansējumu līdz 2057 *euro* apmērā nodrošināt no pašvaldības 2025. gada budžeta līdzekļiem.
4. Projekta apstiprināšanas gadījumā pieņemt atsevišķu domes lēmumu par nepieciešamā finansējuma iekļaušanu pašvaldības budžetā.
5. Papildināt Attīstības programmas (2021,.-2027.) Investīciju plāna pasākuma “Ā7.1.1.1. Projektu īstenošana publiskās infrastruktūras attīstībai un pilnveidošanai industriālās teritorijās” projekta plānoto darbības rezultātu rādītāju aprakstu, izsakot to šādā redakcijā:

“Īstenots projekts “Infrastruktūras uzlabošana uzņēmējdarbības attīstībai Ādažos” publiskās infrastruktūras attīstībai un pilnveidošanai teritorijā “Jaunkūlas”. SAM 5.1.1.1. pasākuma “Infrastruktūra uzņēmējdarbības atbalstam” ietvaros. Tiek īstenotas 3 projekta kārtas. Projekta 1. kārtā plānots veikt Jaunkūlu ielas pārbūvi no Rīgas gatves (600 m) un piegulošās teritorijas labiekārtojumu, tajā skaitā ūdensapgāde un kanalizācija (ārējā) (UKT) izbūvi un UKT izbūvi Plostnieku ielai (192 m) un Veckūlu ceļa posma (130 m), ar pieslēgumu esošai sūkņu stacijai. Projekta 2. kārtā plānots veikt Jaunkūlu ielas pārbūvi līdz Plostnieku ielai (192 m) un piegulošās teritorijas labiekārtojumu. Projekta 3. kārtā plānots veikt Veckūlu ceļa posma (130 m) pārbūvi un piegulošās teritorijas labiekārtojumu.”

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO

PARAKSTU UN SATUR LAIKA ZĪMOGU